title: Decizia Băncii Centrale Europene din 19 februarie 2004 de adoptare a Regulamentului de procedură al Băncii Centrale Europene (BCE/2004/2)

text:
Anunţ juridic important

|

32004D0002

Jurnalul Oficial L 080 , 18/03/2004 p. 0033 - 0041 ediţie specială în limba cehă capitol 01 volum 05 p. 46  - 50 ediţie specială în limba estonă capitol 01 volum 05 p. 46  - 50 ediţie specială în limba maghiară capitol 01 volum 05 p. 46  - 50 ediţie specială în limba lituaniană capitol 01 volum 05 p. 46  - 50 LV.ES capitol 01 volum 05 p. 46  - 50 MT.ES capitol 01 volum 05 p. 46  - 50 PL.ES capitol 01 volum 05 p. 46  - 50 SK.ES capitol 01 volum 05 p. 46  - 50 ediţie specială în limba slovenă capitol 01 volum 05 p. 46  - 50

		20040219Decizia Băncii Centrale Europenedin 19 februarie 2004de adoptare a Regulamentului de procedură al Băncii Centrale Europene(BCE/2004/2)(2004/257/CE)CONSILIUL GUVERNATORILOR BĂNCII CENTRALE EUROPENE,având în vedere Statutul Sistemului European al Băncilor Centrale și al Băncii Centrale Europene, în special articolul 12.3,DECIDE:Articol unicRegulamentul de procedură al Băncii Centrale Europene, astfel cum a fost modificat la 22 aprilie 1999, și astfel cum a fost modificat ulterior prin Decizia BCE/1999/6 din 7 octombrie 1999 de modificare a Regulamentului de procedură al Băncii Centrale Europene [1], se înlocuiește cu următoarele dispoziții, care intră în vigoare la 1 martie 2004.20040219REGULAMENT DE PROCEDURĂ AL BĂNCII CENTRALE EUROPENECAPITOL PRELIMINARArticolul 1DefinițiiPrezentul regulament de procedură completează Tratatul de instituire a Comunității Europene și Statutul Sistemului European al Băncilor Centrale și al Băncii Centrale Europene. Termenii utilizați în prezentul regulament de procedură au același sens ca și în Tratat și în Statut. Termenul "Eurosistem" desemnează Banca Centrală Europeană (BCE) și băncile centrale naționale (BCN) ale statelor membre a căror monedă este euro.CAPITOLUL ICONSILIUL GUVERNATORILORArticolul 2Data și locul reuniunilor Consiliului guvernatorilor2.1. Consiliul guvernatorilor stabilește datele reuniunilor sale la propunerea președintelui. În principiu, Consiliul guvernatorilor se întrunește la intervale regulate în conformitate cu un calendar pe care îl stabilește din timp, înainte de începutul fiecărui an calendaristic.2.2. Președintele convoacă o reuniune a Consiliului guvernatorilor în cazul în care cel puțin trei membri ai Consiliului guvernatorilor prezintă o cerere în acest sens.2.3. De asemenea, președintele poate convoca, reuniuni ale Consiliului guvernatorilor ori de câte ori consideră necesar.2.4. În principiu, reuniunile Consiliului guvernatorilor au loc la sediul BCE.2.5. De asemenea, reuniunile pot avea loc sub formă de teleconferință, dacă nu se opun cel puțin trei guvernatori.Articolul 3Participarea la reuniunile Consiliului guvernatorilor3.1. Cu excepția cazurilor prevăzute în continuare, participarea la reuniunile Consiliului guvernatorilor este deschisă numai membrilor acestuia, președintelui Consiliului Uniunii Europene și unui membru al Comisiei Comunităților Europene.3.2. În mod normal, fiecare guvernator poate fi însoțit de o singură persoană.3.3. În cazul în care un guvernator nu poate fi prezent la o reuniune poate desemna, în scris, un supleant, fără a aduce atingere articolului 4. Această notificare scrisă se trimite președintelui în timp util, înaintea reuniunii. În principiu, supleantul în cauză poate fi însoțit de o persoană.3.4. Președintele desemnează un membru al personalului BCE în funcția de secretar. Secretarul asistă Comitetul executiv în pregătirea reuniunilor Consiliului guvernatorilor și redactează procesele-verbale ale acestora.3.5. Consiliul guvernatorilor poate invita și alte persoane să participe la reuniunile sale, în cazul în care consideră necesar acest lucru.Articolul 4Modalități de vot4.1. Pentru a vota, Consiliul guvernatorilor trebuie să întrunească un cvorum de două treimi din membrii săi. În cazul în care cvorumul nu este întrunit, președintele poate convoca o reuniune extraordinară în cadrul căreia deciziile pot fi luate indiferent de cvorumul întrunit.4.2. Consiliul guvernatorilor procedează la vot la cererea președintelui. De asemenea, președintele inițiază procedura de vot la cererea oricărui membru al Consiliului guvernatorilor.4.3. Abținerile nu împiedică adoptarea deciziilor de către Consiliul guvernatorilor în temeiul articolului 41.2 din statut.4.4. În cazul în care un membru al Consiliului guvernatorilor este împiedicat să voteze pentru o perioadă mai îndelungată (adică mai mult de o lună), acel membru poate desemna un supleant ca membru în Consiliul guvernatorilor.4.5. În conformitate cu articolul 10.3 din statut, în cazul în care un guvernator nu poate vota cu privire la o decizie care trebuie adoptată în temeiul articolelor 28, 29, 30, 32, 33 și 51 din statut, supleantul său desemnat își poate exercita votul ponderat.4.6. Președintele poate iniția o procedură de vot secret la cererea a cel puțin trei membri ai Consiliului guvernatorilor. În cazul în care membrii Consiliului guvernatorilor sunt afectați personal de o propunere de decizie în temeiul articolelor 11.1, 11.3 sau 11.4 din statut, se procedează la vot secret. În aceste cazuri, membrii în cauză ai Consiliului guvernatorilor nu participă la vot.4.7. Deciziile pot fi luate, de asemenea, și prin intermediul unei proceduri scrise, cu excepția cazului în care se opun cel puțin trei membri ai Consiliului guvernatorilor. O procedură scrisă necesită: (i) de regulă, acordarea a cel puțin cinci zile lucrătoare în vederea examinării de către fiecare membru al Consiliului guvernatorilor; și (ii) semnătura fiecărui membru al Consiliului guvernatorilor (sau a supleantului său, în conformitate cu articolul 4.4); și (iii) o consemnare a acestor decizii în procesul-verbal al reuniunii următoare a Consiliului guvernatorilor.Articolul 5Organizarea reuniunilor Consiliului guvernatorilor5.1. Consiliul guvernatorilor adoptă ordinea de zi a fiecărei reuniuni. Comitetul executiv redactează o ordine de zi provizorie, pe care o trimite, împreună cu documentele conexe, membrilor Consiliului guvernatorilor și altor participanți autorizați cu cel puțin opt zile înainte de reuniunea în cauză, cu excepția situațiilor de urgență, caz în care Comitetul executiv acționează în mod corespunzător, ținând seama de circumstanțe. Consiliul guvernatorilor poate decide, la propunerea președintelui sau a oricărui membru al Consiliului guvernatorilor, eliminarea sau adăugarea unor puncte pe ordinea de zi provizorie. Un anumit punct este eliminat de pe ordinea de zi la cererea a cel puțin trei membri ai Consiliului guvernatorilor, în cazul în care documentele conexe nu au fost prezentate membrilor Consiliului guvernatorilor în timp util.5.2. Procesul-verbal al deliberărilor Consiliului guvernatorilor este prezentat spre aprobare membrilor acestuia la reuniunea următoare (sau mai devreme, în cazul în care este necesar, prin procedură scrisă) și este semnat de președinte.5.3. Consiliul guvernatorilor poate stabili norme interne privind procesul de luare a deciziilor în situații de urgență.CAPITOLUL IICOMITETUL EXECUTIVArticolul 6Data și locul reuniunilor Comitetului executiv6.1. Comitetul executiv stabilește datele reuniunilor sale la propunerea președintelui.6.2. De asemenea, președintele poate convoca reuniuni ale Comitetului executiv ori de câte ori consideră necesar.Articolul 7Modalități de vot7.1. Pentru a vota, în conformitate cu articolul 11.5 din statut, Comitetul executiv trebuie să întrunească un cvorum de două treimi din membrii acestuia. În cazul în care nu se întrunește cvorumul, președintele poate convoca o reuniune extraordinară în cadrul căreia deciziile pot fi luate indiferent de întrunirea cvorumului.7.2. Deciziile pot fi luate, de asemenea, prin intermediul unei proceduri scrise, dacă nu se opun cel puțin trei membri ai Comitetului executiv.7.3. Membrii Comitetului executiv care sunt afectați personal de o decizie care urmează a fi luată în temeiul articolelor 11.1, 11.3 sau 11.4 din statut nu participă la vot.Articolul 8Organizarea reuniunilor Comitetului executivComitetul executiv decide în privința modului de organizare a reuniunilor sale.CAPITOLUL IIIORGANIZAREA BĂNCII CENTRALE EUROPENEArticolul 9Comitetele Eurosistemului/SEBC9.1. Consiliul guvernatorilor înființează și desființează comitete. Acestea asistă organele de decizie ale BCE în îndeplinirea sarcinilor lor și prezintă rapoarte Consiliului guvernatorilor prin intermediul Comitetului executiv.9.2. Comitetele sunt compuse din cel mult doi membri de la fiecare BCN din Eurosistem și de la BCE, desemnați de fiecare guvernator și, respectiv, de Comitetul executiv. Consiliul guvernatorilor stabilește mandatele comitetelor și îi desemnează pe președinții acestora. În principiu, președintele este membru al personalului BCE. Atât Consiliul guvernatorilor, cât și Comitetul executiv au dreptul de a solicita comitetelor să pregătească studii pe teme specifice. Secretariatul comitetelor este asigurat de BCE.9.3. Banca centrală națională a fiecărui stat membru neparticipant poate desemna, de asemenea, cel mult doi membri ai personalului său pentru a participa la reuniunile unui comitet, atunci când acesta examinează probleme care țin de competența Consiliului general, precum și atunci când președintele unui comitet și Comitetul executiv consideră că acest lucru este necesar.9.4. De asemenea, reprezentanții altor instituții și organisme comunitare și orice alți terți pot fi invitați să participe la reuniunile unui comitet atunci când președintele unui comitet și Comitetul executiv consideră că acest lucru este necesar.Articolul 9aConsiliul guvernatorilor poate decide înființarea unor comitete ad-hoc cu sarcini consultative precise.Articolul 10Structura internă10.1. După consultarea Consiliului guvernatorilor, Comitetul executiv stabilește numărul, numele și competențele aferente unităților operative din cadrul BCE. Decizia este făcută publică.10.2. Toate unitățile operative din cadrul BCE sunt plasate sub conducerea Comitetului executiv. Comitetul executiv stabilește responsabilitățile individuale ale membrilor săi în ceea ce privește unitățile operative din cadrul BCE și informează Consiliul guvernatorilor, Consiliul general și personalul BCE în această privință. Orice decizie în această privință se ia numai în prezența tuturor membrilor Comitetului executiv și nu poate fi luată împotriva votului președintelui.Articolul 11Personalul BCE11.1. Fiecare membru al personalului BCE este informat cu privire la poziția sa în structura BCE, linia ierarhică în care se încadrează și responsabilitățile sale profesionale.11.2. Fără a aduce atingere articolelor 36 și 47 din statut, Comitetul executiv adoptă norme de organizare (denumite în continuare "circulare administrative") care sunt obligatorii pentru personalul BCE.11.3. Comitetul executiv adoptă și actualizează un cod de conduită conținând orientări pentru membrii săi și pentru membrii personalului BCE.CAPITOLUL IVPARTICIPAREA CONSILIULUI GENERAL LA MISIUNILE SISTEMULUI EUROPEAN AL BĂNCILOR CENTRALEArticolul 12Relația dintre Consiliul guvernatorilor și Consiliul general12.1. Consiliului general al BCE i se oferă posibilitatea de a prezenta observații înainte de adoptarea de către Consiliul guvernatorilor a:- avizelor în temeiul articolelor 4 și 25.1 din statut,- recomandărilor din domeniul statistic, în temeiul articolului 42 din statut,- raportului anual,- normelor privind standardizarea normelor contabile și raportarea operațiunilor,- măsurilor necesare aplicării articolului 29 din statut,- condițiilor de angajare a personalului BCE,- în contextul pregătirilor în vederea stabilirii irevocabile a cursurilor de schimb, a unui aviz al BCE fie în temeiul articolului 123 alineatul (5) din tratat, fie privind actele juridice comunitare care trebuie adoptate atunci când se abrogă o derogare.12.2. Atunci când se solicită Consiliului general să prezinte observații în temeiul primului alineat din prezentul articol, în acest scop, se acordă acestuia un interval de timp rezonabil, care nu poate fi mai mic de 10 zile lucrătoare. În caz de urgență, care trebuie motivată în solicitare, perioada poate fi redusă la cinci zile lucrătoare. Președintele poate lua decizia de a se utiliza procedura scrisă.12.3. Președintele informează Consiliul general, în conformitate cu articolul 47.4 din statut, cu privire la deciziile adoptate de Consiliul guvernatorilor.Articolul 13Relația dintre Comitetul executiv și Consiliul general13.1. Consiliului general al BCE i se oferă posibilitatea de a prezenta observații înaintea acțiunilor Comitetului executiv prin care acesta:- pune în aplicare acte juridice ale Consiliul guvernatorilor pentru care, în conformitate cu articolul 12.1 menționat anterior, este necesară contribuția Consiliului general,- adoptă, în virtutea competențelor delegate de Consiliul guvernatorilor în conformitate cu articolul 12.1 din statut, acte juridice pentru care, în conformitate cu articolul 12.1 din prezentul regulament, este necesară contribuția Consiliului general.13.2. Atunci când se solicită Consiliului general să prezinte observații în temeiul primului alineat din prezentul articol, în acest scop, se acordă acestuia un interval de timp rezonabil, care nu poate fi mai mic de 10 zile lucrătoare. În caz de urgență, care trebuie motivată în solicitare, perioada poate fi redusă la cinci zile lucrătoare. Președintele poate lua decizia de a se utiliza procedura scrisă.CAPITOLUL VDISPOZIȚII PROCEDURALE SPECIFICEArticolul 14Delegarea competențelor14.1. Delegarea competențelor Consiliului guvernatorilor către Comitetul executiv în temeiul articolului 12.1 al doilea paragraf ultima teză din statut se comunică părților interesate sau se publică, dacă este cazul, atunci când deciziile luate prin delegare produc efecte juridice față de terți. Consiliul guvernatorilor este informat prompt cu privire la orice act adoptat prin delegare.14.2. Lista cu semnatarii autorizați ai BCE, stabilită în conformitate cu deciziile adoptate în temeiul articolului 39 din statut, se comunică părților interesate.Articolul 15Procedura bugetară15.1. Consiliul guvernatorilor, hotărând la propunerea Comitetului executiv în conformitate cu principiile prevăzute de acesta, adoptă, înainte de sfârșitul fiecărui exercițiu financiar, bugetul BCE pentru exercițiul financiar următor.15.2. Pentru a fi asistat în materia bugetului BCE, Consiliul guvernatorilor înființează un Comitet pentru buget și stabilește mandatul și componența acestuia.Articolul 16Raportare și conturi anuale16.1. Consiliul guvernatorilor adoptă raportul anual prevăzut de articolul 15.3 din statut.16.2. Competența de a adopta și publica rapoartele trimestriale în temeiul articolului 15.1 din statut, declarațiile financiare consolidate săptămânale în temeiul articolului 15.2 din statut, bilanțurile consolidate în temeiul articolului 26.3 din statut, precum și alte rapoarte este delegată Comitetului executiv.16.3. Comitetul executiv elaborează conturile anuale ale BCE în prima lună a exercițiului financiar următor, în conformitate cu principiile stabilite de Consiliul guvernatorilor. Conturile sunt prezentate auditorului extern.16.4. Consiliul guvernatorilor adoptă conturile anuale ale BCE în primul trimestru al exercițiului financiar următor. Raportul auditorului extern este prezentat Consiliului guvernatorilor înainte de adoptarea conturilor anuale.Articolul 17Instrumentele juridice ale BCE17.1. Regulamentele BCE sunt adoptate de Consiliul guvernatorilor și semnate în numele acestuia de către președinte.17.2. Orientările BCE sunt adoptate de Consiliul guvernatorilor, sunt notificate ulterior într-una dintre limbile oficiale ale Comunităților Europene și sunt semnate de președinte în numele Consiliului guvernatorilor. Orientările precizează motivele pe care acestea se întemeiază. Notificarea băncilor centrale naționale se poate efectua prin fax, poștă electronică, telex sau pe suport de hârtie. Orice orientare a BCE care trebuie publicată oficial se traduce în limbile oficiale ale Comunităților Europene.17.3. Consiliul guvernatorilor poate delega competențele sale normative către Comitetul executiv în scopul punerii în aplicare a regulamentelor și orientărilor sale. Regulamentul sau orientarea în cauză precizează chestiunile care fac obiectul punerii în aplicare, precum și limitele și sfera competențelor delegate.17.4. Deciziile și recomandările BCE sunt adoptate de Consiliul guvernatorilor sau de Comitetul executiv în domeniile lor respective de competență și sunt semnate de președinte. Deciziile BCE care impun sancțiuni unor terți sunt semnate de președinte, de vicepreședinte sau de oricare alți doi membri ai Comitetului executiv. Deciziile și recomandările BCE precizează motivele pe care acestea se bazează. Recomandările privind legislația comunitară secundară prevăzute la articolul 42 din statut sunt adoptate de Consiliul guvernatorilor.17.5. Fără a aduce atingere articolului 44 paragraful al doilea și articolului 47.1 prima liniuță din statut, avizele BCE sunt adoptate de Consiliul guvernatorilor. Cu toate acestea, în circumstanțe excepționale și cu excepția cazului în care cel puțin trei guvernatori își declară dorința de a păstra competența Consiliului guvernatorilor pentru adoptarea de avize specifice, avizele BCE pot fi adoptate de Comitetul executiv, în conformitate cu observațiile Consiliului guvernatorilor și ținând seama de contribuția Consiliului general. Avizele BCE sunt semnate de președinte.17.6. Instrucțiunile BCE sunt adoptate de Comitetul executiv, sunt notificate ulterior într-una dintre limbile oficiale ale Comunităților Europene și sunt semnate în numele Comitetului executiv de către președinte sau de către oricare doi membri ai Comitetului executiv. Notificarea băncilor centrale naționale se poate efectua prin fax, poștă electronică, telex sau pe suport de hârtie. Orice instrucțiune a BCE care trebuie publicată oficial se traduce în limbile oficiale ale Comunităților Europene.17.7. Toate instrumentele juridice ale BCE se numerotează consecutiv pentru a facilita identificarea. Comitetul executiv ia măsurile necesare pentru a asigura păstrarea în siguranță a originalelor, notificarea destinatarilor sau a autorităților din partea cărora vine o solicitare de consultare, precum și publicarea în toate limbile oficiale ale Uniunii Europene în Jurnalul Oficial al Uniunii Europene în cazul regulamentelor BCE, al avizelor BCE privind proiectele de legislație comunitară și al acelor instrumente juridice ale BCE a căror publicare a fost decisă în mod expres.17.8. Principiile prevăzute în Regulamentul (CE) nr. 1 al Consiliului din 15 aprilie 1958 de stabilire a regimului lingvistic al Comunității Economice Europene [1] se aplică actelor juridice menționate la articolul 34 din statut.Articolul 18Procedură în temeiul articolului 106 alineatul (2) din TratatAprobarea prevăzută la articolul 106 alineatul (2) din Tratat se adoptă în ultimul trimestru al fiecărui an, pentru anul următor, printr-o decizie unică a Consiliului guvernatorilor adresată tuturor statelor membre participante.Articolul 19Achiziții19.1. Achizițiile de bunuri și servicii destinate BCE țin seama de principiile publicității, transparenței, egalității de tratament, nediscriminării și administrării eficiente.19.2. Cu excepția principiului administrării eficiente, se pot acorda derogări de la principiile menționate anterior în cazuri de urgență; din motive de securitate sau de confidențialitate; în cazul în care există un singur furnizor; în cazul furnizărilor efectuate de băncile centrale naționale către BCE; pentru a asigura continuitatea furnizărilor de către un furnizor.Articolul 20Selectarea, desemnarea și promovarea personalului20.1. Întregul personal al BCE este selectat, desemnat și promovat de Comitetul executiv.20.2. Întregul personal al BCE este selectat, desemnat și promovat ținând seama în mod corespunzător de principiile calificării profesionale, publicității, transparenței, egalității de tratament și nediscriminării. Normele și procedurile de recrutare și de promovare internă se specifică prin circulare administrative.Articolul 21Condiții de angajare21.1. Condițiile de angajare și Statutul personalului reglementează relațiile de muncă dintre BCE și personalul propriu.21.2. La propunerea Comitetului executiv și după consultarea Consiliului general, Consiliul guvernatorilor adoptă Condițiile de angajare.21.3. Comitetul executiv adoptă Statutul personalului, care pune în aplicare Condițiile de angajare.21.4. Comitetul pentru personal este consultat înainte de adoptarea unor noi Condiții de angajare sau a unui nou Statut al personalului. Avizul său este prezentat Consiliului guvernatorilor sau, respectiv Comitetului executiv.Articolul 22Comunicări și anunțuriComunicările generale și anunțurile privind deciziile luate de organele de decizie ale BCE pot fi publicate pe site-ul BCE, în Jurnalul Oficial al Uniunii Europene, prin intermediul rețelelor de informare utilizate de obicei pe piețele financiare sau prin orice alt mijloc de comunicare.Articolul 23Confidențialitatea documentelor BCE și accesul la acestea23.1. Deliberările organelor de decizie ale BCE și ale oricărui comitet sau grup înființat de acestea sunt confidențiale, cu excepția cazului în care Consiliul guvernatorilor autorizează președintele să facă public rezultatul deliberărilor.23.2. Accesul public la documentele elaborate sau deținute de BCE este reglementat printr-o decizie a Consiliului guvernatorilor.23.3. Documentele elaborate de BCE sunt clasificate și tratate în conformitate cu normele stipulate într-o circulară administrativă. Accesul la aceste documente devine liber după o perioadă de 30 de ani, în absența unei decizii contrare a organelor de decizie.CAPITOLUL VIDISPOZIȚIE FINALĂArticolul 24Modificarea prezentului regulament de procedurăConsiliul guvernatorilor poate modifica prezentul regulament de procedură. Consiliul general poate propune modificări, iar Comitetul executiv poate adopta norme suplimentare în domeniul său de competență.Adoptată la Frankfurt pe Main, 19 februarie 2004.Președintele BCEJean-Claude Trichet[1] JO L 314, 8.12.1999, p. 32.[1] JO 17, 6.10.1958, p. 385.--------------------------------------------------


title: Decizia Comisiei din 29 august 2011 de instituire a unui grup de experți în piața sistemelor de plată

text:
               30.8.2011

               RO

               Jurnalul Oficial al Uniunii Europene

               C 253/3

         DECIZIA COMISIEI
   din 29 august 2011
   de instituire a unui grup de experți în piața sistemelor de plată
   2011/C 253/04
   COMISIA EUROPEANĂ,
   având în vedere Tratatul privind funcționarea Uniunii Europene,
   întrucât:

               (1)

               Unul dintre obiectivele principale ale Uniunii este garantarea funcționării adecvate a pieței interne, iar serviciile de plată constituie o parte esențială a acesteia. În contextul inovării și al progreselor tehnologice rapide, este important pentru piața internă să dețină sisteme de plată funcționale, ușor de utilizat, eficiente și sigure, atât în beneficiul furnizorilor de servicii, cât și al utilizatorilor.

               (2)

               Conform principiilor unei mai bune reglementări, Comisia acordă o mare importanță consultării adecvate a părților interesate, în special furnizorii și utilizatorii de servicii de plată, consumatorii și alți reprezentanți ai societății civile, în vederea dezvoltării politicii privind sistemele de plată. În acest scop, Comisia poate fi nevoită să recurgă la expertiza specialiștilor reuniți în cadrul unui organism consultativ.

               (3)

               Prin urmare, prin Decizia 2009/72/CE a Comisiei (1), s-a înființat un grup de experți în domeniul sistemelor de plată.

               (4)

               După cum se afirmă și în Cartea albă privind politica în domeniul serviciilor financiare 2005-2010, Comisia acordă o importanță deosebită reflectării adecvate a opiniilor utilizatorilor în procesele de elaborare și implementare a politicilor. În consecință, grupul trebuie să înlesnească reprezentarea corespunzătoare a opiniilor părților interesate. Comisia consideră că actuala componență a grupului nu este suficient de reprezentativă pentru a reflecta opiniile utilizatorilor, în special a consumatorilor. Prin urmare, se reface componența grupului pentru o reprezentare mai echilibrată între furnizorii și utilizatorii de servicii de plată și pentru creșterea numărului de membri care reprezintă consumatorii.

               (5)

               Grupul trebuie să fie compus din persoane cu experiența necesară în domeniul sistemelor de plată. Acesta trebuie totuși să se limiteze la reprezentanți ai părților interesate private, deoarece autoritățile publice și băncile centrale au propriile grupuri consultative în domeniul sistemelor de plată.

               (6)

               Grupul trebuie să acorde sprijin Comisiei pentru elaborarea și implementarea politicii privind sistemele de plată.

               (7)

               Trebuie să se prevadă norme privind divulgarea informațiilor de către membrii grupului, fără a aduce atingere dispozițiilor în materie de securitate anexate la regulamentul de procedură al Comisiei prin Decizia 2001/844/CE, CECO, Euratom (2).

               (8)

               Regulamentul (CE) nr. 45/2001 al Parlamentului European și al Consiliului din 18 decembrie 2000 privind protecția persoanelor fizice cu privire la prelucrarea datelor cu caracter personal de către instituțiile și organele comunitare și privind libera circulație a acestor date (3) reglementează activitățile de prelucrare a datelor cu caracter personal desfășurate în cadrul grupului.

               (9)

               Decizia 2009/72/CE a Comisiei din 15 decembrie 2008 de instituire a unui grup de experți în piața sistemelor de plată trebuie abrogată.

               (10)

               Este necesar să se stabilească o perioadă de aplicare a prezentei decizii. Comisia va lua în considerare, la momentul potrivit, oportunitatea unei prelungiri,

         DECIDE:
   Articolul 1
   Obiect
   Se înființează Grupul de experți în piața sistemelor de plată (denumit în continuare „grupul”).
   Articolul 2
   Sarcini
   Misiunea grupului este:

               1.

               să asiste Comisia la pregătirea actelor legislative sau a inițiativelor politice privind sistemele de plată, inclusiv problemele de prevenire a fraudei legate de sectorul sistemelor de plată și de utilizatorii acestora;

               2.

               să furnizeze indicații privind implementarea practică a politicii menționate;

               3.

               să facă schimb de opinii privind cele mai bune practici actuale și să asigure monitorizarea posibilelor aspecte problematice specifice pieței.

         Articolul 3
   Consultare
   Comisia poate consulta grupul cu privire la orice aspect din domeniul sistemelor de plată, inclusiv problemele de prevenire a fraudei legate de sectorul sistemelor de plată și de utilizatorii acestora.
   Articolul 4
   Componență – Numirea membrilor
   (1)   Grupul cuprinde maximum 40 de membri.
   (2)   Membrii sunt numiți de către Comisie din rândul specialiștilor competenți în domeniile menționate la articolul 2 alineatul (1) și care au răspuns la cererea de candidaturi. Membrii sunt persoane din mediul academic sau experți recunoscuți în domeniile menționate la articolul 2 alineatul (1) sau care reprezintă unul dintre următoarele grupuri de părți interesate:

               (a)

               sectorul serviciilor de plată, inclusiv societăți, reprezentanți ai angajaților acestora și asociații;

               (b)

               utilizatori ai sistemelor de plată, inclusiv societăți, asociații și consumatori;

               (c)

               organisme private imediat implicate în prevenirea fraudei privind sistemele de plată.

         (3)   Membrii grupului reprezintă, în proporții echilibrate, sectorul serviciilor de plată și utilizatorii serviciilor de plată. Cel puțin cincisprezece membri ai grupului reprezintă utilizatori de servicii de plată, iar șapte dintre aceștia reprezintă consumatori. Cel puțin cincisprezece membri ai grupului reprezintă sectorul serviciilor de plată. Sunt de asemenea reprezentați în grup mediul academic și membrii organismelor private implicate în prevenirea fraudei privind sistemele de plată.
   (4)   Membrii reprezentanți ai sectorului serviciilor de plată, ai utilizatorilor sistemelor de plată sau ai organismelor private implicate în prevenirea fraudei privind sistemele de plată sunt numiți în calitate de persoane care reprezintă un interes comun în promovarea unor sisteme de plată ușor de utilizat, eficiente și sigure. Membrii din mediul academic sau experții recunoscuți în domeniu sunt numiți cu titlu personal.
   (5)   Membrii sunt numiți pe o perioadă de patru ani. Aceștia rămân în funcție până la înlocuirea lor sau până la încheierea mandatului.
   (6)   Se poate prevedea numirea unui număr de membri supleanți egal cu numărul membrilor. Durata mandatului membrilor supleanți este aceeași cu durata mandatului membrilor; membrii supleanți îi înlocuiesc automat pe membrii absenți sau bolnavi. Candidații care au fost considerați corespunzători, dar nu au fost numiți pot fi înscriși pe o listă de rezervă („lista”), pe care Comisia o poate folosi pentru numirea unor supleanți.
   (7)   Membrii care nu mai sunt capabili să contribuie efectiv la deliberările grupului, cei care demisionează sau care nu îndeplinesc condițiile prevăzute la alineatul (2) din prezentul articol sau la articolul 339 din tratat pot fi înlocuiți pe perioada rămasă până la expirarea mandatului lor cu un membru numit de Comisie. Comisia poate folosi lista pentru a numi supleanți.
   (8)   Membrii numiți cu titlu personal acționează în mod independent și în interesul public.
   (9)   Numele persoanelor care reprezintă interese sau care sunt numite cu titlu personal sunt publicate în registrul grupurilor de experți și al altor entități similare ale Comisiei.
   (10)   Datele cu caracter personal sunt colectate, prelucrate și publicate în conformitate cu Regulamentul (CE) nr. 45/2001.
   Articolul 5
   Mod de funcționare
   (1)   Grupul este prezidat de un reprezentant al Comisiei.
   (2)   De comun acord cu Comisia, se pot constitui subgrupuri pentru examinarea unor aspecte specifice, în baza unui mandat stabilit de grup; aceste subgrupuri sunt dizolvate imediat după îndeplinirea mandatului lor.
   (3)   Reprezentantul Comisiei poate invita experți și observatori care dețin cunoștințe specifice pentru a participa la activitatea grupului și a subgrupurilor.
   (4)   Informațiile obținute în cadrul participării la lucrările grupului sau ale subgrupului nu pot fi divulgate în cazul în care Comisia precizează că acestea se referă la probleme confidențiale.
   (5)   Grupul și subgrupurile sale se reunesc de obicei la sediul Comisiei, conform structurii și calendarului stabilite de Comisie. Secretariatul grupului se asigură de către Comisie. Funcționarii Comisiei care sunt interesați de acest domeniu pot participa la reuniunile grupului și ale subgrupurilor acestuia.
   (6)   Grupul adoptă propriul regulament de procedură pe baza regulamentului de procedură standard pentru grupurile de experți.
   (7)   Comisia poate publica pe internet, în limba originală a documentului în cauză, orice rezumat, concluzie, concluzie parțială sau document de lucru al grupului.
   Articolul 6
   Cheltuieli aferente reuniunilor
   (1)   Participanții la activitățile grupului nu sunt remunerați pentru serviciile prestate.
   (2)   Cheltuielile de călătorie și diurnele participanților la activitățile grupului sunt rambursate de Comisie în conformitate cu dispozițiile în vigoare în cadrul Comisiei.
   (3)   Respectivele cheltuieli sunt rambursate în limitele fondurilor disponibile alocate în cadrul procedurii anuale de alocare a resurselor.
   Articolul 7
   Abrogare
   Decizia 2009/72/CE se abrogă.
   Articolul 8
   Aplicabilitate
   Prezenta decizie se aplică până la data de 31 decembrie 2015.

      Adoptată la Bruxelles, 29 august 2011.

            Pentru Comisie

         Michel BARNIER

            Membru al Comisiei

      (1)  JO L 24, 28.1.2009, p. 15.

      (2)  JO L 317, 3.12.2001, p. 1.

      (3)  JO L 8, 12.1.2001, p. 1.


title: Decizia 2005/593/PESC a Consiliului din 18 iulie 2005 privind încheierea acordului dintre Uniunea Europeană și Republica Chile cu privire la participarea Republicii Chile la Operațiunea de gestionare militară a crizei condusă de Uniunea Europeană în Bosnia și Herțegovina (Operațiunea ALTHEA)

text:
Anunţ juridic important

|

32005D0593

Official Journal L 202 , 03/08/2005 P. 0039 - 0039 Official Journal L 164 , 16/06/2006 P. 0371 - 0371

		20050718Decizia 2005/593/PESC a Consiliuluidin 18 iulie 2005privind încheierea acordului dintre Uniunea Europeană și Republica Chile cu privire la participarea Republicii Chile la Operațiunea de gestionare militară a crizei condusă de Uniunea Europeană în Bosnia și Herțegovina (Operațiunea ALTHEA)CONSILIUL UNIUNII EUROPENE,având în vedere Tratatul privind Uniunea Europeană, în special articolul 24,având în vedere recomandarea Președinției,întrucât:(1) La 12 iulie 2004, Consiliul a adoptat Acțiunea comună 2004/570/PESC cu privire la Operațiunea Militară a Uniunii Europene în Bosnia și Herțegovina [1].(2) Articolul 11 alineatul (3) din această acțiune comună prevede că modalitățile de participare a țărilor terțe fac obiectul unui acord, în conformitate cu articolul 24 din Tratatul privind Uniunea Europeană.(3) Ca urmare a autorizării de către Consiliu, la 13 septembrie 2004, președinția, asistată de secretarul general/înaltul reprezentant, a negociat un acord între Uniunea Europeană și Republica Chile cu privire la participarea Republicii Chile la Operațiunea de gestionare militară a crizei condusă de Uniunea Europeană în Bosnia și Herțegovina (Operațiunea ALTHEA).(4) Acest acord ar trebui aprobat,DECIDE:Articolul 1Acordul dintre Uniunea Europeană și Republica Chile cu privire la participarea Republicii Chile la Operațiunea de gestionare militară a crizei condusă de Uniunea Europeană în Bosnia și Herțegovina (Operațiunea ALTHEA) se aprobă în numele Uniunii Europene.Textul acordului se anexează la prezenta decizie.Articolul 2Președintele Consiliului este autorizat să numească persoana sau persoanele împuternicite să semneze acordul prin care Uniunea Europeană își asumă obligații.Articolul 3Prezenta decizie produce efecte de la data adoptării.Articolul 4Prezenta decizie se publică în Jurnalul Oficial al Uniunii Europene.Adoptată la Bruxelles, 18 iulie 2005.Pentru ConsiliuPreședinteleJ. Straw[1] JO L 252, 28.7.2004, p. 10.--------------------------------------------------


title: 2010/248/: Decizia Consiliului din 26 aprilie 2010 de ajustare a indemnizațiilor prevăzute de Decizia 2003/479/CE și de Decizia 2007/829/CE privind regimul aplicabil experților și militarilor naționali detașați pe lângă Secretariatul General al Consiliului

text:
               1.5.2010

               RO

               Jurnalul Oficial al Uniunii Europene

               L 110/31

         DECIZIA CONSILIULUI
   din 26 aprilie 2010
   de ajustare a indemnizațiilor prevăzute de Decizia 2003/479/CE și de Decizia 2007/829/CE privind regimul aplicabil experților și militarilor naționali detașați pe lângă Secretariatul General al Consiliului
   (2010/248/UE)
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 41 alineatul (1),
   având în vedere Tratatul privind funcționarea Uniunii Europene, în special articolul 240 alineatul (2),
   întrucât:

               (1)

               Articolul 15 alineatul (7) din Decizia 2003/479/CE a Consiliului (1) și articolul 15 alineatul (6) din Decizia 2007/829/CE a Consiliului (2) prevăd că indemnizațiile zilnice și cele lunare sunt ajustate în fiecare an, fără efect retroactiv, în funcție de ajustarea salariilor de bază ale funcționarilor Uniunii Europene de la Bruxelles și Luxemburg.

               (2)

               La 23 decembrie 2009, Consiliul a adoptat Regulamentul (UE, Euratom) nr. 1296/2009 de ajustare, începând cu 1 iulie 2009, a remunerațiilor și pensiilor funcționarilor și ale celorlalți agenți ai Uniunii Europene, precum și a coeficienților corectori aferenți (3), în temeiul căruia se aplică o ajustare de 1,85 %,

         ADOPTĂ PREZENTA DECIZIE:
   Articolul 1
   (1)   La articolul 15 alineatul (1) din Decizia 2003/479/CE și la articolul 15 alineatul (1) din Decizia 2007/829/CE, sumele de 30,75 EUR și, respectiv, 122,97 EUR se înlocuiesc cu cele de 31,32 EUR, respectiv, 125,25 EUR.
   (2)   La articolul 15 alineatul (2) din Decizia 2003/479/CE și la articolul 15 alineatul (2) din Decizia 2007/829/CE, tabelul se înlocuiește cu următorul tabel:

                  „Distanța dintre locul de origine și locul de detașare
                  (în km)

                  Suma în euro

                  0-150

                  0,00

                  > 150

                  80,50

                  > 300

                  143,12

                  > 500

                  232,59

                  > 800

                  375,71

                  > 1 300

                  590,40

                  > 2 000

                  706,72”

   (3)   La articolul 15 alineatul (4) din Decizia 2003/479/CE, suma de 30,75 EUR se înlocuiește cu cea de 31,32 EUR.
   Articolul 2
   Prezenta decizie intră în vigoare în prima zi a lunii următoare datei adoptării.

      Adoptată la Luxemburg, 26 aprilie 2010.

            Pentru Consiliu

            Președintele

         M. Á. MORATINOS

      (1)  JO L 160, 28.6.2003, p. 72.

      (2)  JO L 327, 13.12.2007, p. 10.

      (3)  JO L 348, 29.12.2009, p. 10.


title: 2009/871/CE: Decizia Comisiei din 30 noiembrie 2009 de delegare către Republica Croația a gestionării în perioada de preaderare a ajutorului referitor la componenta V – Agricultură și dezvoltare rurală – a Instrumentului de asistență pentru preaderare (IPA) pentru măsurile de preaderare 101 și 103

text:
               2.12.2009

               RO

               Jurnalul Oficial al Uniunii Europene

               L 315/15

      DECIZIA COMISIEI

   din 30 noiembrie 2009
   de delegare către Republica Croația a gestionării în perioada de preaderare a ajutorului referitor la componenta V – Agricultură și dezvoltare rurală – a Instrumentului de asistență pentru preaderare (IPA) pentru măsurile de preaderare 101 și 103
   (2009/871/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 1085/2006 al Consiliului din 17 iulie 2006 de instituire a unui Instrument de asistență pentru preaderare (IPA) (1),
   având în vedere Regulamentul (CE) nr. 718/2007 al Comisiei din 12 iunie 2007 de punere în aplicare a Regulamentului (CE) nr. 1085/2006 al Consiliului de instituire a unui instrument de asistență pentru preaderare (IPA) (2), în special articolele 18 și 186,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind regulamentul financiar aplicabil bugetului general al Comunităților Europene (3) (denumit în continuare „regulamentul financiar”), în special articolul 53c și articolul 56 alineatul (2),
   având în vedere Regulamentul (CE, Euratom) nr. 2342/2002 al Comisiei din 23 decembrie 2002 de stabilire a normelor de aplicare a Regulamentului (CE, Euratom) nr. 1605/2002 al Consiliului privind regulamentul financiar aplicabil bugetului general al Comunităților Europene (4) (denumit în continuare „normele de aplicare”), în special articolul 35,
   întrucât:

               (1)

               Regulamentul (CE) nr. 1085/2006 stabilește obiectivele și principiile fundamentale ale asistenței pentru preaderare acordată țărilor candidate și potențial candidate pentru perioada 2007-2013 și conferă Comisiei responsabilitatea implementării acesteia.

               (2)

               Articolele 11, 12, 13, 14, 18 și 186 din Regulamentul (CE) nr. 718/2007 oferă Comisiei posibilitatea de a delega competențe de gestionare către țara beneficiară și definește cerințele unei astfel de delegări referitoare la componenta V – Agricultură și dezvoltare rurală – a Instrumentului de asistență pentru preaderare.

               (3)

               În conformitate cu articolul 7 din Regulamentul (CE) nr. 718/2007, Comisia și țara beneficiară încheie un acord-cadru pentru a stabili și a conveni asupra regulilor de cooperare privind asistența financiară acordată de CE țării beneficiare. După caz, acordul-cadru poate fi completat printr-un acord sectorial sau prin mai multe acorduri sectoriale conținând dispoziții specifice privind anumite componente.

               (4)

               Pentru delegarea competențelor de gestionare către țara beneficiară trebuie îndeplinite condițiile prevăzute la articolul 53c și la articolul 56 alineatul (2) din regulamentul financiar, precum și cele prevăzute la articolul 35 din normele de aplicare.

               (5)

               Acordul-cadru privind normele de cooperare referitoare la asistența financiară comunitară acordată Republicii Croația în cadrul implementării asistenței acordate în temeiul instrumentului de asistență pentru preaderare (IPA) dintre Guvernul Republicii Croația și Comisia Comunităților Europene a fost încheiat la data de 17 decembrie 2007.

               (6)

               Programul pentru agricultură și dezvoltare rurală al Republicii Croația din cadrul IPA (denumit în continuare „programul IPARD”), aprobat prin Decizia C(2008) 690 a Comisiei din 25 februarie 2008 în conformitate cu articolul 7 alineatul (3) din Regulamentul (CE) nr. 1085/2006 și cu articolul 184 din Regulamentul (CE) nr. 718/2007, a inclus atât un plan pentru contribuțiile anuale ale Comunității, cât și acordul financiar.

               (7)

               Acordul sectorial încheiat la 12 ianuarie 2009 între Comisia Comunităților Europene, acționând pentru și în numele Comunității Europene, și Guvernul Republicii Croația, acționând în numele Republicii Croația, completează prevederile acordului-cadru, stabilind prevederile specifice aplicabile implementării și executării programului IPARD pentru agricultură și dezvoltare rurală al Republicii Croația din cadrul Instrumentului de asistență pentru preaderare (IPA).

               (8)

               Programul IPARD a fost modificat ultima dată la 10 septembrie 2009 prin Decizia C(2009) 6770 a Comisiei.

               (9)

               În conformitate cu articolul 21 din Regulamentul (CE) nr. 718/2007 al Comisiei, țara beneficiară trebuie să desemneze organisme și autorități responsabile cu implementarea programului IPARD: responsabilul competent în materie de acreditare, responsabilul național cu autorizarea finanțării, fondul național, autoritatea de gestionare, agenția IPARD și autoritatea de audit.

               (10)

               Guvernul Croației a desemnat Sectorul fondului național, unitate organizațională a Trezoreriei de stat din cadrul Ministerului de Finanțe, să acționeze ca fond național, care va exercita funcțiile și responsabilitățile definite în anexa I la acordul sectorial.

               (11)

               Guvernul Croației a desemnat Direcția pentru piață și sprijin structural în agricultură, unitate organizațională a Ministerului Agriculturii, Pescuitului și Dezvoltării Rurale, să acționeze ca agenție IPARD, care va exercita funcțiile și responsabilitățile definite în anexa I la acordul sectorial.

               (12)

               Guvernul Croației a desemnat Direcția pentru dezvoltare rurală, Autoritatea de gestionare a programului Sapard/IPARD din cadrul Ministerului Agriculturii, Pescuitului și Dezvoltării Rurale să acționeze ca autoritate de gestionare, care va exercita funcțiile și responsabilitățile definite în anexa I la acordul sectorial.

               (13)

               Responsabilul competent în materie de acreditare a notificat Comisia Europeană la 12 noiembrie 2008 în legătură cu acreditarea responsabilului național cu autorizarea finanțării și a fondului național în conformitate cu articolul 12 alineatul (3) din Regulamentul (CE) nr. 718/2007.

               (14)

               Responsabilul național cu autorizarea finanțării a notificat Comisia Europeană la 12 noiembrie 2008 în legătură cu acreditarea structurii operaționale responsabile cu gestionarea și implementarea componentei V a IPA – Dezvoltare rurală, în conformitate cu articolul 13 alineatul (3) din Regulamentul (CE) nr. 718/2007.

               (15)

               Direcția pentru piață și sprijin structural în agricultură, acționând ca agenție IPARD, și Direcția pentru dezvoltare rurală, Autoritatea de gestionare a programului Sapard/IPARD, acționând ca autoritate de gestionare, vor fi responsabile cu implementarea a trei măsuri acreditate de responsabilul național cu autorizarea finanțării din cele șapte măsuri ale programului IPARD: 101 „Investiții în exploatații agricole în vederea restructurării și alinierii acestora la standardele comunitare”, 103 „Investiții în prelucrarea și comercializarea produselor agricole și de pescuit în vederea restructurării și alinierii acestor activități la standardele comunitare” și 301 „Ameliorarea și dezvoltarea infrastructurii rurale”, astfel cum sunt definite în program.

               (16)

               La 16 martie 2009, autoritățile croate au trimis Comisiei lista cu cheltuielile eligibile în conformitate cu articolul 32 alineatul (3) din acordul sectorial. Comisia a aprobat lista respectivă la 8 aprilie 2009.

               (17)

               Pentru a ține cont de cerințele articolului 19 alineatul (1) din acordul-cadru, cheltuielile în temeiul prezentei decizii sunt eligibile pentru cofinanțare comunitară numai dacă nu sunt efectuate înainte de data deciziei de delegare, cu excepția costurilor generale menționate la articolul 172 alineatul (3c) din Regulamentul (CE) nr. 718/2007. Cheltuielile sunt eligibile dacă respectă principiile bunei gestiuni financiare și, în special, principiul economiei și al rentabilității.

               (18)

               Regulamentul (CE) nr. 718/2007 prevede posibilitatea de renunțare la cerința de aprobare ex ante, prevăzută la articolul 18 alineatul (2) din Regulamentul (CE) nr. 718/2007, pe baza unei analize caz cu caz a funcționării eficiente a sistemului de gestionare și control în cauză, precum și norme pentru efectuarea analizei menționate.

               (19)

               În conformitate cu articolele 14 și 18 din Regulamentul (CE) nr. 718/2007, au fost revizuite acreditările menționate la articolele 11, 12 și 13 din Regulamentul (CE) nr. 718/2007, iar procedurile și structurile organismelor și autorităților în cauză, menționate în cererea trimisă de responsabilul național cu autorizarea finanțării, au fost examinate, inclusiv prin verificări la fața locului.

               (20)

               Cu toate acestea, verificările efectuate de Comisie pentru măsura 101 „Investiții în exploatații agricole în vederea restructurării și alinierii acestora la standardele comunitare” și pentru măsura 103 „Investiții în prelucrarea și comercializarea produselor agricole și de pescuit în vederea restructurării și alinierii acestor activități la standardele comunitare” se bazează pe un sistem care este operațional, dar care încă nu operează în ceea ce privește toate elementele relevante.

               (21)

               Deși autoritatea de audit nu este vizată de prezenta decizie, nivelul de disponibilitate al acesteia de a opera ca un organism de audit independent din punct de vedere funcțional la momentul trimiterii către Comisie a pachetului de acreditare pentru delegarea gestionării a fost evaluat prin verificări la fața locului.

               (22)

               Respectarea de către Croația a cerințelor articolului 56 alineatul (2) din regulamentul financiar și ale articolelor 11, 12 și 13 din Regulamentul (CE) nr. 718/2007 a fost evaluată prin verificări la fața locului.

               (23)

               Evaluarea a arătat respectarea de către Croația a cerințelor pentru măsurile 101 și 103. Cu toate acestea, Direcția pentru piață și sprijin structural în agricultură, acționând ca agenție IPARD, nu a implementat încă în mod corespunzător criteriile de acreditare pentru funcțiile pe care trebuie să le îndeplinească în cadrul implementării măsurii 301 din programul pentru Croația.

               (24)

               Prin urmare, este necesară renunțarea la cerințele de aprobare ex ante prevăzute la articolul 18 alineatul (1) din Regulamentul (CE) nr. 718/2007 și la articolul 165 din regulamentul financiar și delegarea competențelor de gestionare referitoare la măsurile 101 și 103 ale programului pentru Croația către responsabilul național cu autorizarea finanțării, către fondul național, către agenția IPARD și către autoritatea de gestionare, în mod descentralizat,

         DECIDE:
   Articolul 1
   (1)   Gestionarea asistenței acordate în cadrul IPA – componenta V, referitoare la agricultură și dezvoltare rurală, a Instrumentului de asistență pentru preaderare (IPA) este delegată organismelor în cauză, în condițiile prevăzute de prezenta decizie.
   (2)   Se renunță, în conformitate cu articolul 18 din Regulamentul (CE) nr. 718/2007, la cerința de aprobare ex ante de către Comisie a funcțiilor de gestionare, de plată și de implementare pentru măsura 101 „Investiții în exploatații agricole în vederea restructurării și alinierii acestora la standardele comunitare” și pentru măsura 103 „Investiții în prelucrarea și comercializarea produselor agricole și de pescuit în vederea restructurării și alinierii acestor activități la standardele comunitare”, exercitate de Republica Croația.
   Articolul 2
   Prezenta decizie se aplică următoarelor structuri, organisme și autorități desemnate de Republica Croația pentru gestionarea măsurilor 101 și 103 ale programului prevăzut în cadrul IPA – componenta V:

               (a)

               responsabilul național cu autorizarea finanțării;

               (b)

               fondul național;

               (c)

               structura operațională a IPA – componenta V:

                           —

                           autoritatea de gestionare;

                           —

                           agenția IPARD.

         Articolul 3
   (1)   Competențele de gestionare sunt delegate structurilor, organismelor și autorităților prevăzute la articolul 2 din prezenta decizie.
   (2)   Autoritățile naționale efectuează verificări suplimentare cu privire la structurile, organismele și autoritățile prevăzute la articolul 2 din prezenta decizie, pentru a se asigura că sistemul de gestionare și control operează în mod satisfăcător. Verificările se efectuează înainte de trimiterea primei declarații de cheltuieli prin care se solicită rambursarea în legătură cu măsurile prevăzute la articolul 1 alineatul (2) de mai sus.
   Articolul 4
   (1)   Cheltuielile efectuate înainte de data prezentei decizii nu sunt eligibile în niciun caz, cu excepția costurilor generale prevăzute la articolul 172 alineatul (3c) din Regulamentul (CE) nr. 718/2007.
   (2)   Cheltuielile sunt eligibile dacă respectă principiile bunei gestiuni financiare și, în special, principiul economiei și al rentabilității.
   Articolul 5
   Fără a aduce atingere vreunei decizii de acordare de ajutoare în cadrul programului IPARD unor beneficiari individuali, se aplică criteriile de eligibilitate pentru cheltuieli propuse de Croația în scrisoarea nr. „Clasa: NP 018-04/09-01/106, număr de referință: 525-12-3-0472/09-2” din 16 martie 2009 și înregistrată de Comisie la 26 martie 2009 cu nr. 8151.
   Articolul 6
   (1)   Comisia monitorizează respectarea cerințelor de delegare a competențelor de gestionare, în conformitate cu articolul 17 din Regulamentul (CE) nr. 718/2007.
   (2)   În cazul în care, în orice moment din cursul punerii în aplicare a prezentei decizii, Comisia consideră că obligațiile Republicii Croația în temeiul prezentei decizii nu mai sunt îndeplinite, Comisia poate decide să retragă sau să suspende delegarea competențelor de gestionare.

      Adoptată la Bruxelles, 30 noiembrie 2009.

            Pentru Comisie

         Mariann FISCHER BOEL

            Membru al Comisiei

      (1)  JO L 210, 31.7.2006, p. 82.

      (2)  JO L 170, 29.6.2007, p. 1.

      (3)  JO L 248, 16.9.2002, p. 1.

      (4)  JO L 357, 31.12.2002, p. 1.


title: 2008/168/CE: Decizia Comisiei din 20 februarie 2008 de stabilire a structurii organizaționale pentru Rețeaua europeană de dezvoltare rurală

text:
               29.2.2008

               RO

               Jurnalul Oficial al Uniunii Europene

               L 56/31

      DECIZIA COMISIEI

   din 20 februarie 2008
   de stabilire a structurii organizaționale pentru Rețeaua europeană de dezvoltare rurală
   (2008/168/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 1698/2005 al Consiliului din 20 septembrie 2005 privind ajutorul acordat din Fondul European pentru Agricultură și Dezvoltare Rurală (FEADR) (1), în special articolul 91,
   întrucât:

               (1)

               În conformitate cu articolul 67 din Regulamentul (CE) nr. 1698/2005, s-a înființat o rețea europeană de dezvoltare rurală în scopul interconectării rețelelor naționale, a organizațiilor și a administrațiilor care activează la nivel comunitar în domeniul dezvoltării rurale. Este necesară adoptarea unor norme de aplicare pentru stabilirea structurii organizaționale a rețelei.

               (2)

               Pentru pregătirea și punerea în aplicare a activităților prevăzute la articolul 67 literele (a)-(f) din Regulamentul (CE) nr. 1698/2005, în cadrul Rețelei europene de dezvoltare rurală ar trebui creat un comitet de coordonare. În consecință, ar trebui definite structura organizațională, sarcinile și normele procedurale pentru comitetul de coordonare.

               (3)

               Pentru a asigura sprijinirea rețelelor naționale și a inițiativelor de cooperare transnațională, prevăzută la articolul 67 litera (f) din Regulamentul (CE) nr. 1698/2005, ar trebui să se înființeze un subcomitet Leader separat aflat în subordinea comitetului de coordonare. Compunerea și sarcinile acestui subcomitet ar trebui de asemenea definite.

               (4)

               Pentru constituirea și animarea unor rețele de experți în scopul facilitării schimburilor de cunoștințe și pentru a susține punerea în aplicare și evaluarea politicii de dezvoltare rurală, după cum se prevede la articolul 67 litera (e) din Regulamentul (CE) nr. 1698/2005, ar trebui creată o comisie de experți pentru evaluarea programelor de dezvoltare rurală. Compunerea și sarcinile acestei comisii ar trebui de asemenea definite.

               (5)

               Măsurile prevăzute de prezenta decizie sunt conforme cu avizul Comitetului pentru dezvoltare rurală,

         DECIDE:
   Articolul 1
   Comitetul de coordonare
   (1)   Prin prezenta se înființează Comitetul de coordonare a Rețelei europene de dezvoltare rurală (denumit în continuare „Comitetul de coordonare”).
   (2)   Comitetului de coordonare îi revin în special următoarele atribuții:

               (a)

               să ofere Comisiei asistență pentru pregătirea și punerea în aplicare a activităților prevăzute la articolul 67 literele (a)-(f) din Regulamentul (CE) nr. 1698/2005;

               (b)

               să asigure coordonarea între Rețeaua europeană de dezvoltare rurală, rețelele rurale naționale menționate la articolul 68 din Regulamentul (CE) nr. 1698/2005 și organizațiile care activează la nivel comunitar în domeniul dezvoltării rurale;

               (c)

               să consilieze Comisia în ceea ce privește programul anual de activitate al Rețelei europene de dezvoltare rurală și să contribuie la selectarea și coordonarea activităților tematice desfășurate de Rețeaua europeană de dezvoltare rurală;

               (d)

               să propună Comisiei, după caz, crearea unor grupuri de lucru tematice.

         Activitățile de evaluare în rețea la care se referă articolul 5 sunt excluse din cadrul sarcinilor menționate la primul paragraf.
   Articolul 2
   Numirea și funcționarea Comitetului de coordonare
   (1)   Comitetul de coordonare este compus din 69 de membri, dintre care:

               (a)

               27 de reprezentanți din partea autorităților naționale competente (câte un reprezentant din fiecare stat membru);

               (b)

               27 de reprezentanți din partea rețelelor rurale naționale (câte un reprezentant din fiecare stat membru);

               (c)

               12 reprezentanți din partea organizațiilor care activează la nivel comunitar în domeniul dezvoltării rurale;

               (d)

               2 reprezentanți din partea subcomitetului Leader prevăzut la articolul 4;

               (e)

               1 reprezentant din partea unei organizații europene care reprezintă grupurile de acțiune locală menționate la articolul 62 din Regulamentul (CE) nr. 1698/2005.

         (2)   Organizațiile la care se face referire la alineatul (1) litera (c) sunt selectate de Comisie din rândul membrilor grupului consultativ în domeniul dezvoltării rurale înființat prin Decizia 2004/391/CE a Comisiei (2), în urma consultării cu grupul respectiv.
   Pentru fiecare dintre obiectivele enumerate mai jos, Comisia selectează un număr maxim de patru organizații ale căror scop și activitate principale corespund obiectivelor în cauză:

               (a)

               ameliorarea competitivității sectorului agricol și forestier;

               (b)

               ameliorarea mediului și a peisajului;

               (c)

               ameliorarea calității vieții în regiunile rurale și diversificarea economiei rurale.

         Organizațiile selectate vor desemna unul dintre membrii proprii ca reprezentant în cadrul Comitetului de coordonare.
   (3)   Comitetul de coordonare este prezidat de un reprezentant al Comisiei. Președintele va convoca Comitetul de coordonare cel puțin o dată pe an.
   Articolul 3
   Grupul de lucru tematic
   (1)   Un grup de lucru tematic constituit în conformitate cu articolul 1 alineatul (2) litera (d) are un mandat definit și este prezidat de un reprezentant al Comisiei.
   (2)   Un grup de lucru tematic va avea maximum 15 membri. Comisia desemnează membrii grupului de lucru tematic luând în considerare propunerile înaintate de Comitetul de coordonare.
   (3)   Grupurile de lucru tematice transmit în mod regulat Comitetului de coordonare rapoarte asupra temelor prevăzute de mandatul propriu. Grupurile de lucru tematice prezintă rezultatele activității întreprinse, sub forma unui raport final, în cadrul unei reuniuni a Comitetului de coordonare, cel mai târziu în termen de doi ani de la data creării lor.
   Articolul 4
   Subcomitetul Leader
   (1)   Prin prezenta se înființează subcomitetul Leader din cadrul Comitetului de coordonare.
   (2)   Subcomitetului Leader îi revin în special următoarele atribuții:

               (a)

               să participe la activitatea Comitetului de coordonare;

               (b)

               să consilieze Comisia în legătură cu programul anual de activitate al Rețelei europene de dezvoltare rurală, în ceea ce privește axa Leader, și să participe la selectarea și coordonarea activităților tematice în acest domeniu;

               (c)

               să ofere Comisiei asistență pentru monitorizarea punerii în aplicare a proiectelor de cooperare transnațională prevăzute la articolul 67 litera (f) din Regulamentul (CE) nr. 1698/2005;

               (d)

               să raporteze în mod regulat Comitetului de coordonare asupra activităților sale.

         (3)   Subcomitetul Leader este compus din 67 de membri, dintre care:

               (a)

               27 de reprezentanți din partea autorităților naționale competente (câte un reprezentant din fiecare stat membru);

               (b)

               27 de reprezentanți din partea rețelelor rurale naționale (câte un reprezentant din fiecare stat membru);

               (c)

               1 reprezentant din partea unei organizații europene care reprezintă grupurile de acțiune locală menționate la articolul 62 din Regulamentul (CE) nr. 1698/2005;

               (d)

               12 reprezentanți din partea organizațiilor care activează la nivel comunitar în domeniul dezvoltării rurale.

         (4)   Subcomitetul Leader este prezidat de un reprezentant al Comisiei. Președintele convoacă Subcomitetul Leader cel puțin o dată pe an.
   Subcomitetul Leader desemnează doi dintre membrii săi ca reprezentanți în cadrul Comitetului de coordonare.
   Articolul 5
   Comisia de experți pentru evaluare
   (1)   Prin prezenta se înființează Comisia de experți pentru evaluarea programelor de dezvoltare rurală (denumită în continuare „Comisia de experți pentru evaluare”).
   (2)   Comisia de experți pentru evaluare urmărește activitatea rețelei de experți pentru evaluare menționate la articolul 67 litera (e) din Regulamentul (CE) nr. 1698/2005 în ceea ce privește schimburile de cunoștințe și stabilirea unor bune practici pentru evaluarea politicii de dezvoltare rurală, în special:

               (a)

               consilierea Comisiei în ceea ce privește programul anual de activitate al rețelei de experți pentru evaluare;

               (b)

               participarea la selectarea și coordonarea activităților tematice de evaluare;

               (c)

               monitorizarea punerii în aplicare a activităților de evaluare in itinere.

         Comisia de experți pentru evaluare informează în mod regulat Comitetul de coordonare în legătură cu activitățile sale.
   (3)   Comisia de experți pentru evaluare este formată din câte 2 reprezentanți din cadrul fiecărei autorități naționale competente și este prezidată de un reprezentant al Comisiei.
   Articolul 6
   Norme comune
   (1)   La reuniunile comitetului/comisiei și ale grupurilor de lucru tematice pot participa și reprezentanți ai Comisiei Europene și ai agențiilor Comunității Europene care sunt interesați de lucrările acestora. Președintele poate invita să participe la activitatea comitetului/comisiei sau a grupului de lucru tematic experți sau observatori din afara comitetului care au competențe specifice privind o anumită temă de pe ordinea de zi.
   (2)   Comitetul/comisia și grupurile de lucru tematice se reunesc în mod obișnuit într-unul din sediile Comisiei Europene, în conformitate cu procedurile și calendarul stabilit de aceasta.
   (3)   Comitetul/comisia își stabilește regulamentul de procedură pe baza regulamentului de procedură standard adoptat de Comisia Europeană.
   (4)   Comisia Europeană poate publica pe Internet, în limba originală a documentului în cauză, orice rezumat, concluzie, concluzie parțială sau document de lucru al comitetului/comisiei.
   (5)   Comisia Europeană rambursează cheltuielile de deplasare și de ședere ale membrilor efectuate în contextul reuniunilor comitetului/comisiei și ale grupurilor de lucru tematice, în conformitate cu dispozițiile în vigoare în cadrul Comisiei Europene. Membrii nu sunt remunerați pentru sarcinile îndeplinite.
   Articolul 7
   Data intrării în vigoare
   Decizia intră în vigoare la data publicării în Jurnalul Oficial al Uniunii Europene.

      Adoptată la Bruxelles, 20 februarie 2008.

            Pentru Comisie

         Mariann FISCHER BOEL

            Membru al Comisiei

      (1)  JO L 277, 21.10.2005, p. 1. Regulament modificat ultima dată prin Regulamentul (CE) nr. 2012/2006 (JO L 384, 29.12.2006, p. 8).

      (2)  JO L 120, 24.4.2004, p. 50.


title: 2011/556/UE, Euratom: Decizia Parlamentului European din 10 mai 2011 privind descărcarea de gestiune pentru execuția bugetului Agenției Executive pentru Cercetare aferent exercițiului financiar 2009

text:
               27.9.2011

               RO

               Jurnalul Oficial al Uniunii Europene

               L 250/85

         DECIZIA PARLAMENTULUI EUROPEAN
   din 10 mai 2011
   privind descărcarea de gestiune pentru execuția bugetului Agenției Executive pentru Cercetare aferent exercițiului financiar 2009
   (2011/556/UE, Euratom)
   PARLAMENTUL EUROPEAN,

               —

               având în vedere bugetul general al Uniunii Europene aferent exercițiului financiar 2009 (1),

               —

               având în vedere conturile anuale ale Uniunii Europene pentru exercițiul financiar 2009 [SEC(2010) 963 – C7-0211/2010] (2),

               —

               având în vedere conturile anuale finale ale Agenției Executive pentru Cercetare pentru exercițiul financiar 2009,

               —

               având în vedere Raportul Comisiei privind acțiunile întreprinse în urma descărcării de gestiune pentru exercițiul financiar 2008 [COM(2010) 650] și documentele de lucru ale serviciilor Comisiei care însoțesc raportul în cauză [SEC(2010) 1437 și SEC(2010) 1438],

               —

               având în vedere Comunicarea Comisiei din 2 iunie 2010 intitulată „Sinteza realizărilor Comisiei în materie de gestiune în 2009” [COM(2010) 281],

               —

               având în vedere Raportul anual al Comisiei către autoritatea care acordă descărcarea de gestiune privind auditurile interne desfășurate în anul 2009 [COM(2010) 447] și documentul de lucru al serviciilor Comisiei care însoțește raportul în cauză [SEC(2010) 994],

               —

               având în vedere Raportul Curții de Conturi privind conturile anuale ale Agenției Executive pentru Cercetare pentru exercițiul financiar 2009, însoțit de răspunsurile Agenției (3),

               —

               având în vedere Declarația de asigurare privind fiabilitatea conturilor și legalitatea și regularitatea operațiunilor subiacente întocmită de Curtea de Conturi în temeiul articolului 287 din Tratatul privind funcționarea Uniunii Europene (4),

               —

               având în vedere Recomandarea Consiliului din 15 februarie 2011 privind descărcarea de gestiune a agențiilor executive cu privire la execuția bugetară pentru exercițiul financiar 2009 (05893/2011 – C7-0054/2011),

               —

               având în vedere articolele 274, 275 și 276 din Tratatul CE, articolul 17 alineatul (1) din Tratatul privind Uniunea Europeană, articolele 317, 318 și 319 din Tratatul privind funcționarea Uniunii Europene, precum și articolele 179a și 180b din Tratatul Euratom,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (5), astfel cum a fost modificat prin Regulamentele (CE, Euratom) nr. 1995/2006 (6) și (CE) nr. 1525/2007 (7) ale Consiliului, în special articolele 55, 145, 146 și 147,

               —

               având în vedere Regulamentul (CE) nr. 58/2003 al Consiliului din 19 decembrie 2002 de stabilire a statutului agențiilor executive cărora urmează să li se încredințeze anumite sarcini în gestionarea programelor comunitare (8), în special articolul 14 alineatul (3),

               —

               având în vedere Regulamentul (CE) nr. 1653/2004 al Comisiei din 21 septembrie 2004 de stabilire a regulamentului financiar tip pentru agențiile executive, în temeiul Regulamentului (CE) nr. 58/2003 al Consiliului de stabilire a statutului agențiilor executive cărora urmează să li se încredințeze anumite sarcini în gestionarea programelor comunitare (9), în special articolul 66 primul și al doilea paragraf,

               —

               având în vedere Decizia 2008/46/CE a Comisiei din 14 decembrie 2007 privind înființarea Agenției Executive pentru Cercetare pentru gestionarea anumitor domenii din programele comunitare specifice în domeniul cercetării Persoane, Capacități și Cooperare în aplicarea Regulamentului (CE) nr. 58/2003 al Consiliului (10),

               —

               având în vedere articolul 76 și anexa VI la Regulamentul său de procedură,

               —

               având în vedere raportul Comisiei pentru control bugetar și avizele celorlalte comisii interesate (A7-0134/2011),

               A.

               întrucât, în temeiul articolului 17 alineatul (1) din Tratatul privind Uniunea Europeană, Comisia execută bugetul și gestionează programe, iar în temeiul articolului 317 din Tratatul privind funcționarea Uniunii Europene, Comisia face acest lucru în cooperare cu statele membre pe propria răspundere, în conformitate cu principiul bunei gestiuni financiare,

               1.

               acordă directorului Agenției Executive pentru Cercetare descărcarea de gestiune pentru execuția bugetului Agenției aferent exercițiului financiar 2009;

               2.

               își prezintă observațiile în rezoluția care face parte integrantă din deciziile privind descărcarea de gestiune pentru execuția bugetului general al Uniunii Europene aferent exercițiului financiar 2009, Secțiunea III – Comisia și agențiile executive;

               3.

               încredințează Președintelui sarcina de a transmite prezenta decizie, împreună cu Decizia privind descărcarea de gestiune pentru execuția bugetului general al Uniunii Europene aferent exercițiului financiar 2009, Secțiunea III – Comisia și rezoluția care face parte integrantă din aceste decizii, directorului Agenției Executive pentru Cercetare, Consiliului, Comisiei, Curții de Justiție a Uniunii Europene și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Jerzy BUZEK

            Secretarul general

         Klaus WELLE

      (1)  JO L 69, 13.3.2009.

      (2)  JO C 308, 12.11.2010, p. 1.

      (3)  JO C 338, 14.12.2010, p. 90.

      (4)  JO C 308, 12.11.2010, p. 129.

      (5)  JO L 248, 16.9.2002, p. 1.

      (6)  JO L 390, 30.12.2006, p. 1.

      (7)  JO L 343, 27.12.2007, p. 9.

      (8)  JO L 11, 16.1.2003, p. 1.

      (9)  JO L 297, 22.9.2004, p. 6.

      (10)  JO L 11, 15.1.2008, p. 9.